《杨仲承秘书蹉跎三年今得荣州文学冬日贻书以》
宋代·王洋

昔年曾叹小差池，官带荣名自有时。
二火并光君有渐，一茅覆屋两相宜。
心田自乐缘知足，世路无求亦少思。
好是一丘藏曲拍，也无邻里共追随。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。